Llevar l’alta cocina a una aldea asturiana nun ye fácil, pero poques coses hai más prestoses que ver esperar a coches d’alta gama a qu’acaben les vaques nel bebederu.
#000001
Asturias podría topar ya los alquileres en Gijón, Oviedo y otros concejos con grandes subidas
#000002
Llegar a La Salgar nun ye fácil, una carretera comarcal enllena de rellavicos, a namás 5 kilómetros de Les Arriondes, onde vas ganando altor con cada revuelta. Ellí, ta asitiada Casa Marcial, el nuesu restorán más nomáu, con 3 Soles Repsol y 2 Estrelles Michelín.
#000006
Nacho Manzano criose nesa casa, ente fogones, cuando yera un chigre-tienda-llagar onde daben de comer por encargu, al pie de la carretera qu’aunía Les Arriondes con Ribeseya pasando pel Fitu. Sollerte a les vivencies de Marcial y Olga, sos pas; y les sos güeles, deprendió a cocinar.
#000007
Foi a los 13 años cuando-y dio por poner enriba los famosos tortos de so ma, un revueltu de cebolla y quesu cabrales pa ofrece-yoslos a unos clientes y tuvo tanto ésitu, que tres la so formación mientres 5 años en Casa Victor, cuando tornó al llar, a so casa, a Casa Marcial, pa entamar so propiu restorán, xunto coles sos hermanes Esther (otra Estrella Michelín nel restorán La Salgar, en Xixón) y Olga, decidió qu’esi platu nun podía faltar enxamás de la so carta.
#000008
Llevar l’alta cocina a una aldea asturiana nun ye fácil, pero poques coses hai más prestoses que ver esperar a coches d’alta gama a qu’acaben les vaques nel bebederu mientres les pites escarabaxen, y ye que pa los turistes, el viaxe hasta la Salgar ye un ingrediente más del so ésitu; o ver a asturianos emocionase probando sabores de siempres, pero 4 pasos más allá, pura memoria d’aldea y mar.
#000012
De La Salgar, al mundiu enteru, empezando por Xixón, onde abrió un restorán xunto cola so hermana Esther, del mesmu nome que la so aldega: La Salgar, y, qu’al pocu d’abrir, algamó tamién 1 Estrella Michelín. Y d’ehí, vinieron los sos restoranes Gloria, n’Uviéu y Xixón, como homenaxe a so güela, la gran guisandera que-y enseñó a facer patates guisaes, y que siempres quiso tener un restorán propio. Tamién la so internacionalización con 5 restoranes en Llondres, como sociu y direutor gastronómicu, so propiu catering pa bodes y eventos. Y va pocu, Narbasu na maravía del Palaciu de Rubianes (Piloña).
#000013
D’una aldea al ésitu mundial, ensin perder los raigaños, arrodiáu de la familia como un pegollu fundamental na so vida y na so carrera, apostando polo de casa, pol productu llocal, encumando la cocina asturiana dende la so tradición, y too dende La Salgar, esi pueblín al que llegues per una carretera comarcal enllena de rellavicos, a namás 5kms de Les Arriondes. ¿Ye pa tar o nun ye pa tar arguyosu?
#000016
Asociación Cultural Nortes de Asturias. 2021.
#000019